[pic] | EUROPOS KOMISIJA | Briuselis, 2010.11.26 KOM(2010) 750 galutinis 2011 M. BENDROJO BIUDŽETO PROJEKTAS ĮPLAUKŲ IR IŠLAIDŲ SUVESTINĖ PAGAL SKIRSNIUS 2011 M. BENDROJO BIUDŽETO PROJEKTAS ĮPLAUKŲ IR IŠLAIDŲ SUVESTINĖ PAGAL SKIRSNIUS Atsižvelgdama į: - Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, - 2010 m. birželio 15 d. Komisijos pristatytą 2011 finansinių metų Europos Sąjungos bendrojo biudžeto pradinį projektą[2], - taisomojo rašto Nr. 1/2011 projektą[3], - taisomojo rašto Nr. 2/2011 projektą[4], - taisomojo rašto Nr. 3/2011 projektą[5], - 2010 m. rugpjūčio 12 d. Tarybos priimtą poziciją dėl 2011 finansinių metų Europos Sąjungos bendrojo biudžeto pradinio projekto, - 2010 m. spalio 20 d. Europos Parlamento priimtus Tarybos pozicijos dėl 2011 finansinių metų Europos Sąjungos bendrojo biudžeto pradinio projekto pakeitimus, Europos Komisija pateikia biudžeto valdymo institucijai 2011 m. bendrojo biudžeto projektą. TURINYS 1. Įvadas 4 2. 2011 m. biudžeto projektas pagal daugiametę finansinę programą 4 2.1 2011 m. biudžeto daugiametės finansinės programos viršutinės ribos 4 2.2 Naujojo 2011 m. biudžeto projekto apžvalga 5 3. Pagrindiniai naujojo biudžeto pasiūlymo projekto elementai 7 3.1. Bendras požiūris dėl mokėjimų asignavimų 7 3.2 Finansinės programos išlaidų kategorijos 8 3.2.1 1a išlaidų kategorija. Konkurencingumas augimui ir užimtumui skatinti 8 3.2.2 1b išlaidų kategorija. Sanglauda augimui ir užimtumui skatinti 9 3.2.3 2 išlaidų kategorija. Gamtos išteklių išsaugojimas ir valdymas 10 3.2.4 3a išlaidų kategorija. Laisvė, saugumas ir teisingumas 10 3.2.5 3b išlaidų kategorija. Pilietybė 11 3.2.6 4 išlaidų kategorija. ES kaip pasaulinio masto veikėja 11 3.2.7 5 išlaidų kategorija. Administravimas 12 3.3. Horizontalieji klausimai 13 3.3.1 Decentralizuotos agentūros 13 3.3.2 Vykdomosios įstaigos 13 3.3.3 Bandomieji projektai ir parengiamieji veiksmai 14 3.3.4 Biudžeto pastabos 14 3.3.5 Naujos biudžeto eilutės 14 3.3.6 Rezervai 14 4. Baigiamosios pastabos 15 5. 2011 m. biudžeto projektas pagal finansinės programos išlaidų kategorijas 16 5.1 2011 m. biudžeto projektas pagal finansinės programos išlaidų kategorijas (suvestinis rodiklis) 16 5.2 2011 m. biudžeto projektas pagal finansinės programos išlaidų kategorijas 19 ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Įplaukų ir išlaidų suvestinės pagal skirsnius pakeitimai pateikiami svetainėje EUR-Lex ( http://eur-lex.europa.eu/budget/www/index-en.htm ) Informacijai skirtas suvestinės pagal skirsnius pakeitimų tekstas anglų kalba pateikiamas priede. 1. Įvadas 2010 m. birželio 15 d.[6] Komisija visomis oficialiosiomis kalbomis pateikė 2011 m. biudžeto projektą. 2011 m. biudžeto projektas yra pirmasis biudžeto projektas, dėl kurio turi būti deramasi pagal naują Lisabonos sutartimi nustatytą tvarką. Taryba baigė svarstyti biudžeto projektą rugpjūčio 12 d., o Europos Parlamentas balsavo už savo svarstymo rezultatus spalio 20 d. Kadangi Europos Parlamentas priėmė biudžeto projekto pakeitimus, kuriems nepritarė Taryba, pagal Sutarties dėl Europos Sąjungos veikimo (SESV) 314 straipsnio 4 dalies c punktą buvo sušauktas Taikinimo komitetas. Jis dirbo dvidešimt vieną dieną nuo spalio 26 d. iki lapkričio 15 d. ir beveik susitarė dėl 2011 m. biudžeto projekto elementų. Vis dėlto galiausiai Europos Parlamentui ir Tarybai nepavyko per nustatytą laiką suderinti savo pozicijų, todėl pagal SESV 314 straipsnio 8 dalį „Komisija pateikia naują biudžeto projektą“. 2. 2011 m. biudžeto projektas pagal daugiametę finansinę programą 2.1 2011 m. biudžeto daugiametės finansinės programos viršutinės ribos Toliau pateikiamos daugiametės finansinės programos (DFP) kiekvienos 2011 m. išlaidų kategorijos viršutinės įsipareigojimų asignavimų ribos: Išlaidų kategorija | Mln. EUR galiojančiomis kainomis | 1. Tvarusis augimas 1a Konkurencingumas augimui ir užimtumui skatinti 1b Sanglauda augimui ir užimtumui skatinti | 63 974 12 987 50 987 | 2. Gamtos išteklių išsaugojimas ir valdymas iš kurių: su rinka susijusios išlaidos ir tiesioginės išmokos | 60 338 47 617 | 3. Pilietybė, laisvė, saugumas ir teisingumas 3a Laisvė, saugumas ir teisingumas 3b Pilietybė | 1 889 1 206 683 | 4. ES kaip pasaulinio masto veikėja | 8 430 | 5. Administravimas | 8 334 | IŠ VISO | 142 965 | DFP bendra viršutinė įsipareigojimų asignavimų riba (142 965 mln. EUR) atitinka 1,14 % ES bendrųjų nacionalinių pajamų (BNP). Viršutinė mokėjimų asignavimų riba – 134 280 mln. EUR, arba 1,07 % BNP. 2.2 Naujojo 2011 m. biudžeto projekto apžvalga mln. EUR 2010 m. biudžetas (1) | Naujasis 2011 m. biudžeto projektas | Skirtumas | Marža (2) | -27,2 | — Konkurencingumas augimui ir užimtumui skatinti | 14 862,9 | 11 343,3 | 13 520,6 | 11 645,8 | -9,0 % | 2,7 % | Išskyrus energetikos projektus ekonomikos gaivinimui remti (EEAP) | 12 882,9 | 10 315,8 | 13 520,6 | 11 620,6 | 5,0 % | 3,0 % | Marža (2) | -33,6 | — Sanglauda augimui ir užimtumui skatinti | 49 386,6 | 36 370,9 | 50 980,6 | 41 682,5 | 3,2 % | 14,6 % | Marža | 6,4 | 2. Gamtos išteklių išsaugojimas ir valdymas | 59 498,8 | 58 135,6 | 58 659,2 | 56 409,3 | -1,4 % | -3,0 % | Marža | 1 678,8 | 3. Pilietybė, laisvė, saugumas ir teisingumas | 1 687 ,5 | 1 411,0 | 1 821,9 | 1 460 ,2 | 8,0 % | 3,5 % | Marža | 67,1 | — Laisvė, saugumas ir teisingumas | 1 006,5 | 738,6 | 1 139,0 | 814,3 | 13,2 % | 10,2 % | Marža | 67,0 | — Pilietybė | 681,0 | 672,4 | 682,9 | 646,0 | 0,3 % | -3,9 % | Marža | 0,1 | 4. ES kaip pasaulinio masto veikėja | 8 141,0 | 7 787,7 | 8 754,3 | 7 249,0 | 7,5 % | -6,9 % | Marža (3) | -70,4 | 5. Administravimas | 7 908,0 | 7 907,5 | 8 081,7 | 8 080,4 | 2,2 % | 2,2 % | Marža (4) | 334,3 | Iš viso | 141 484,8 | 122 955,9 | 141 818,3 | 126 527,1 | 0,2 % | 2,9 % | Išskyrus energetikos projektus ekonomikos gaivinimui remti | 139 504,8 | 121 928,4 | 141 818,3 | 125 502,1 | 1,7 % | 2,9 % | Marža (5),( 6) | 1 982,6 | 7 934,9 | Asignavimai, kaip BNP % | 1,17 % | 1,02 % | 1,13 % | 1,01 % | (1) Į 2010 m. biudžetą įtraukti taisomieji biudžetai Nr. 1–7. (2) Skaičiuojant 1 a išlaidų kategorijos maržą, neatsižvelgiama į asignavimus, susijusius su Europos prisitaikymo prie globalizacijos padarinių fondu (500 mln. EUR). (3) Skaičiuojant 4 išlaidų kategorijos maržą, neatsižvelgiama į asignavimus, susijusius su Neatidėliotinos pagalbos rezervu (253,9 mln. EUR). (4) Skaičiuojant 5 išlaidų kategorijos maržą iki numatytos viršutinės ribos, atsižvelgta į 2007–2013 m. finansinės programos 1 išnašą – 82 mln. EUR darbuotojų įnašų į pensijų sistemą. (5) Skaičiuojant bendrąją įsipareigojimų maržą, neatsižvelgiama į asignavimus, susijusius su Europos prisitaikymo prie globalizacijos padarinių fondu (500 mln. EUR), Neatidėliotinos pagalbos rezervu (253,9 mln. EUR) ir darbuotojų įnašais į pensijų sistemą (82 mln. EUR). (6) Skaičiuojant bendrąją mokėjimų maržą, neatsižvelgiama į asignavimus, susijusius su Neatidėliotinos pagalbos rezervu (100 mln. EUR) ir darbuotojų įnašais į pensijų sistemą (82 mln. EUR). | Komisija pateikia šį naują 2011 m. biudžeto projekto pasiūlymą, atsižvelgdama į Tarybos ir Europos Parlamento pozicijas, pareikštas per sutaikinimo procedūrą. Kiek tai susiję su įsipareigojimų asignavimais, bendra 2011 m. biudžeto projekte siūloma išlaidų suma yra 141 818,3 mln. EUR, t. y. 1,13 % BNP – 332,0 mln. EUR daugiau nei 2010 m. Iki viršutinės ribos lieka 1 984,1 mln. EUR bendra marža. Mokėjimų asignavimų lygis nustatytas toks, kokį rugpjūčio mėn. paliko Taryba, t. y. 126 527,1 mln. EUR, ir kuris atitinka 1,01 % BNP. Ši suma, palyginti su 2010 m. biudžeto mokėjimų asignavimais, padidėjo 3 571,2 mln. EUR ir iki viršutinės ribos lieka 7 934,9 mln. EUR marža. Parlamentas pareiškė, kad supranta Tarybos poziciją, atsižvelgiant į šiuo metu valstybėms narėms tenkančius biudžeto suvaržymus. Komisija dar kartą pabrėžia, kad yra tvirtai įsitikinusi, kad su šiuo mokėjimų lygiu galima sutikti tik tuomet, jeigu biudžeto valdymo institucija įsipareigoja sparčiai reaguoti į papildomų mokėjimų asignavimų prašymus, kurie pateikiami parengiant taisomuosius biudžetus arba asignavimų perkėlimo raštus, siekiant išvengti bet kokio mokėjimų asignavimų trūkumo. Siūloma įsipareigojimų asignavimų pagal 1a išlaidų kategoriją „Konkurencingumas augimui ir užimtumui skatinti“ suma – 13 520,6 mln. EUR, t. y. 9,0 % mažiau, palyginti su 2010 m. biudžetu. Kadangi ši suma viršija 1a išlaidų kategorijos viršutinę ribą, Komisija siūlo kartu panaudoti 34 mln. EUR pagal lankstumo priemonę[7]. Mokėjimų asignavimai padidėja 2,7 % iki 11 645,8 mln. EUR. Akivaizdų šios išlaidų kategorijos asignavimų sumažėjimą reikia vertinti atsižvelgiant į tai, kad į 2010 m. biudžetą buvo įtraukta antroji papildomų asignavimų dalis, siekiant finansuoti energetikos projektus ekonomikos gaivinimui remti. Atmetus šį elementą, įsipareigojimų ir mokėjimų asignavimai atitinkamai padidėja 5,0 % ir 3,0 %. Įsipareigojimų asignavimai pagal 1b išlaidų kategoriją „Sanglauda augimui ir užimtumui skatinti“ padidėja 3,2 % iki 50 980,6 mln. EUR ir lieka 6,4 mln. EUR marža. Mokėjimų asignavimai padidėja 14,6 % iki 41 682,5 mln. EUR. Smarkus mokėjimų lygio padidėjimas rodo, kad su 2007–2013 m. programavimo laikotarpiu susijusių sanglaudos politikos programų vykdymas įgavo reikiamą pagreitį ir taip prisidedama prie Europos ekonomikos atsigavimo. 2 išlaidų kategorijai „Gamtos išteklių išsaugojimas ir valdymas“ siūloma skirti 58 659,2 mln. EUR įsipareigojimų asignavimų, t. y. 1,4 % mažiau, palyginti su 2010 m. biudžetu, ir iki viršutinės ribos lieka 1 680,3 mln. EUR marža. Mokėjimų asignavimai sumažėja 3,0 % iki 56 409,3 mln. EUR. Šioje išlaidų kategorijoje numatyta suma su rinka susijusioms išlaidoms ir tiesioginei pagalbai siekia 42 891,2 mln. EUR įsipareigojimų asignavimų ir 42 786,6 mln. EUR mokėjimų asignavimų. 3a išlaidų kategorijai „Laisvė, saugumas ir teisingumas“ skirti įsipareigojimų asignavimai gerokai padidėja – 13,2 % iki 1 139,0 mln. EUR ir lieka 67,0 mln. EUR marža. Mokėjimų asignavimai taip pat smarkiai padidėja – 10,2 % iki 814,3 mln. EUR. 3b išlaidų kategorijai „Pilietybė“ skirti įsipareigojimų asignavimai sudaro 682,9 mln. EUR ir beveik nelieka maržos (0,1 mln. EUR). Šios išlaidų kategorijos mokėjimų įsipareigojimai sumažėja 3,9 % iki 646,0 mln. EUR. Sumažėjimą lėmė tai, kad 2010 m. panaudotas Solidarumo fondas (13,0 mln. EUR) – šios lėšos per metus pridėtos prie pradinio biudžeto. 4 išlaidų kategorijai „ES kaip pasaulinio masto veikėja“ skirta 7,5 % daugiau įsipareigojimų asignavimų, t. y. 8 754,3 mln. EUR, viršijant 4 išlaidų kategorijos viršutinę ribą. Komisija siūlo kartu panaudoti 71 mln. EUR pagal lankstumo priemonę[8]. Mokėjimų asignavimai sumažėja 6,9 % iki 7 249,0 mln. EUR. Visa mokėjimų asignavimų suma mažesnė nei 2010 m., nes daugelyje ankstesnių programų užbaigimui skirtų eilučių labai sumažėjo neįvykdytų įsipareigojimų (vadinamųjų „RAL“, reste à liquider ). 5 išlaidų kategorijai „Administracinės išlaidos“ skirti įsipareigojimų ir mokėjimų asignavimai bendrai padidėja 2,2 %, atitinkamai iki 8 081,7 mln. EUR ir iki 8 080,4 mln. EUR. Lieka 334,3 mln. EUR marža[9]. 3. Pagrindiniai naujojo biudžeto pasiūlymo projekto elementai Rengiant šį naująjį 2011 m. biudžeto projektą pirmiausia remtasi birželio mėn. pradiniu Komisijos pasiūlymu su pakeitimais, padarytais trimis taisomaisiais raštais (TR): TR Nr. 1/2011[10] (Europos išorės veiksmų tarnyba), TR Nr. 2/2011[11] (agentūros ir Europos finansinės padėties stabilizavimo priemonė) ir TR Nr. 3/2011[12] (žemės ūkio išlaidos). Šiuo metu pasiūlytuose pakeitimuose atsižvelgta į jau įvykusias abiejų biudžeto valdymo institucijų diskusijas. Jose susitarta dėl daugelio klausimų ir šie kompromiso elementai palikti naujajame Komisijos pasiūlyme, siekiant padėti greičiau susitarti dėl 2011 m. biudžeto. Jeigu nebūtų susitarta dėl biudžeto, pasekmės būtų žalingos pagrindinių politikos sričių ir programų vykdymui. Be to, ekonominio netikrumo laikais tai būtų neigiama informacija Europos piliečiams. Tai pakenktų ir pasitikėjimui ES tarptautiniu mastu. Atsižvelgdama į tai, šiuo naujuoju biudžeto projektu Komisija siekia suderinti dviejų biudžeto valdymo institucijų pozicijas. Toliau išsamiai nurodomi siūlomi pakeitimai. 3.1. Bendras požiūris dėl mokėjimų asignavimų Svarbiausias pakeitimas susijęs su mokėjimų asignavimų lygiu. Pradiniame 2011 m. biudžeto projekte Komisija siūlė 5,8 % padidinti mokėjimus, palyginti su 2010 m. biudžetu, remdamasi programoms skirtų mokėjimų poreikių vertinimu. Po to ekonominiai sunkumai, kuriuos patiria Europa, tapo akivaizdesni ir valstybės narės bendrai nutarė, kad reikia taikyti taupymo priemones. Todėl šiuo naujuoju biudžeto projektu siūlomas bendras mokėjimų asignavimų lygis – 126,5 mlrd. EUR, t. y. toks, kokį pasiūlė Taryba. Derinimo procedūros metu buvo vienodų nuomonių, kad ši suma galėtų būti esminis galimo bendro susitarimo elementas. Vis dėlto Komisija taip pat norėtų pabrėžti, kad, skirtingai nuo nacionalinių biudžetų, ES biudžetas niekada negali būti deficitinis ir kad turi būti patenkinami visi valstybių narių prašymai dėl kompensavimo, susiję su politikos įgyvendinimu. Šiuo atžvilgiu labai svarbu, kad abi biudžeto valdymo institucijos bendrai pareikštų, jog patvirtina, kad prireikus yra pasirengusios greitai apsvarstyti taisomąjį biudžetą arba asignavimų perkėlimo raštus. Siekiant patenkinti šį reikalavimą, taikant toliau nurodytą metodiką reikėjo sumažinti mokėjimų asignavimus, palyginti su pirminiu Komisijos pasiūlymu dėl 2011 m. biudžeto projekto. Atsižvelgus į nediferencijuotųjų asignavimų ir specialaus mokėjimų padidinimo siūlomų koregavimų, kurie toliau nurodyti 3.2 ir 3.3 skirsniuose, pasekmes, bendras mokėjimų asignavimų sumažinimas, palyginti su Komisijos biudžeto projektu, įskaitant taisomuosius raštus, suskirstytas pagal įvairias išlaidų kategorijas: - trečdalis 1b išlaidų kategorijai, - trečdalis 2 išlaidų kategorijai, - trečdalis 1a, 3a ir 4 išlaidų kateogrijoms, - jokio poveikio 3b išlaidų kategorijai. Sumažinimas, palyginti su kiekvienos išlaidų kategorijos mokėjimų lygiu, proporcingai padalytas visoms diferencijuotųjų asignavimų biudžeto eilutėms, tačiau atsižvelgiant į specialų koregavimą, dėl kurio Taikinimo komitete pareikštos vienodos nuomonės, kaip nurodyta 3.2 ir 3.3 skirsniuose, išskyrus bandomuosius projektus ir parengiamuosius veiksmus, decentralizuotas agentūras, 1b išlaidų kategorijos biudžeto eilutes, susijusias su mokėjimais, kurių abi biudžeto valdymo institucijos nepakeitė svarstydamos pradinį biudžeto projektą (daugiausia vienodos nuomonės), LIFE+ ir gyvūnų bei augalų sveikatos programas, priskiriamas 2 išlaidų kategorijai, taip pat 4 išlaidų kategorijos Neatidėliotinos pagalbos rezervą. 3.2 Finansinės programos išlaidų kategorijos Išskyrus agentūras (decentralizuotas ir vykdomąsias) ir pasiūlymus dėl bandomųjų projektų ir parengiamųjų veiksmų, kurie išsamiau nurodyti 3.3 skirsnyje, į naująjį biudžeto projektą įtraukti toliau nurodyti koregavimai pagal daugiametės finansinės programos išlaidų kategorijas. 3.2.1 1a išlaidų kategorija. Konkurencingumas augimui ir užimtumui skatinti Komisija siūlo padidinti įsipareigojimų asignavimų lygį kelioms veiklos rūšims (žr. lentelę), o daugeliui kitų veiklos rūšių išlaikyti tokį patį lygį, kuris siūlytas pradiniame biudžeto projekte. Padidinimas rodo Europos Parlamento prioritetus, kurie susiję su jaunimu, MVĮ ir moksliniais tyrimais. Taip sukuriama situacija, kai įsipareigojimų asignavimų lygis viršija daugiametės finansinės programos viršutinę ribą, todėl Komisija siūlo 1a išlaidų kategorijai panaudoti 34 mln. EUR pagal lankstumo priemonę. Šiai išlaidų kategorijai taikoma bendra mokėjimų asignavimų metodika. Vis dėlto kai Europos Parlamentas svarstydamas biudžetą pasiūlė padidinti mokėjimų asignavimus, atsižvelgiant į padidintus įsipareigojimų asignavimus, padidinimas įtrauktas į naująjį biudžeto projektą. Komisija taip pat patvirtina 50 mln. EUR mokėjimų sumą, skirtą Europos prisitaikymo prie globalizacijos padarinių fondui (EGF), atsižvelgiant į bendrą sumažinimą, nurodytą 3.1 skirsnyje. mln. EUR Biudžeto eilutė | Išlaidų kategorija | Įsipareigojimų asignavimų padidinimas / sumažinimas | Pradinis 2011 m. biudžeto projektas | Naujasis 2011 m. biudžeto projektas | Skirtumas | 02 02 01 | Konkurencingumo ir inovacijų bendroji programa. Verslininkystės ir inovacijų programa | 138,0 | 148,0 | + 10,0 | 04 03 02 | Pirminių konsultacijų su profesinių sąjungų atstovais posėdžių išlaidos | 0,45 | 0,5 | + 0,05 | 04 03 03 01 | Darbiniai santykiai ir socialinis dialogas | 16,4 | 16,5 | + 0,1 | 04 03 03 02 | Darbuotojų organizacijų informavimo ir mokymo priemonės | 16,7 | 17,0 | + 0,3 | 04 03 03 03 | Įmonių atstovų informavimas, konsultavimas ir dalyvavimas | 7,3 | 7,5 | + 0,2 | 04 03 04 | EURES (Europos užimtumo tarnybos) | 19,5 | 20,5 | + 1,0 | 08 13 01 | Pajėgumai – Mažoms ir vidutinėms įmonėms (MVĮ) skirti moksliniai tyrimai | 221,1 | 223,1 | + 2,0 | 09 02 01 | ES politikos nustatymas ir įgyvendinimas elektroninių ryšių srityje | 2,4 | 4,0 | + 1,6 | 12 02 02 | Programa SOLVIT ir bendrosios rinkos rėmimo paslaugų veiksmų planas | p. m. | 1,3 | + 1,3 | 15 02 02 | „Erasmus Mundus“ | 94,5 | 96,5 | + 2,0 | 15 02 22 | Mokymosi visą gyvenimą programa | 1 009,7 | 1 027,7 | + 18,0 | 15 07 77 | „Žmonės“ | 754,4 | 764,4 | + 10,0 | 24 02 01 | Kovos su sukčiavimu veiklos programos | 14,2 | 15,0 | + 0,8 | 32 04 06 | Konkurencingumo ir inovacijų bendroji programa — Programa „Pažangi energetika Europai“ | 104,5 | 114,5 | + 10,0 | 32 06 01 | Energetikos srities moksliniai tyrimai | 157,7 | 167,7 | + 10,0 | Tarpinė suma | Padidinimas | + 67,4 | 01 02 04 | „Prince“ — Komunikacija ekonominės ir pinigų sąjungos klausimais, įskaitant eurą | 6,5 | 5,5 | - 1,0 | 02 02 02 01 | Parama ES ir Japonijos pramonės bendradarbiavimo centrui ir narystei tarptautinėse tyrimų grupėse | 2,45 | 2,15 | - 0,3 | 12 02 01 | Vidaus rinkos įgyvendinimas ir vystymas | 8,8 | 8,4 | - 0,4 | 26 02 01 | Viešųjų tiekimo, rangos ir paslaugų sutarčių sudarymo ir paskelbimo tvarka | 15,2 | 14,4 | - 0,8 | Tarpinė suma | Sumažinimas | - 2,5 | Iš viso | + 64,9 | 3.2.2 1b išlaidų kategorija. Sanglauda augimui ir užimtumui skatinti Įsipareigojimų asignavimų lygis lieka nepakitęs, palyginti su pradiniu biudžeto projektu, išskyrus vieną išimtį: naują biudžeto straipsnį 13 03 31 „Techninė pagalba ir informacijos apie ES Baltijos jūros regiono strategiją sklaida ir geresnės žinios apie makroregionų strategiją“, kuriam numatyta 2,5 mln. EUR įsipareigojimų asignavimų (be mokėjimų asignavimų). Mokėjimų asignavimai pakoreguoti taip, kad būtų atsižvelgta į viso biudžeto projekto 126,5 mlrd. EUR ribą. Kiek tai susiję su šia išlaidų kategorija, itin svarbu, kad būtų patvirtintas 3.1 skirsnyje nurodytas bendras pareiškimas, kad prireikus būtų galima greitai skirti papildomų mokėjimų. 3.2.3 2 išlaidų kategorija. Gamtos išteklių išsaugojimas ir valdymas Rengiant naująjį pasiūlymą, pirmiausia atsižvelgta į išsamią poreikių analizę, kurią Komisija pateikė pradiniame biudžeto projekte, kuris vėliau atnaujintas taisomuoju raštu Nr. 3/2011. Į naująjį pasiūlymą įtraukti kai kurie Europos Parlamento prioritetai, pavyzdžiui, „Pienas mokykloms“, „LIFE+“, „Bendrijos žuvininkystės kontrolės agentūra“ ir „Gyvūnų sveikata“ ir iš dalies įtraukta Tarybos pozicija dėl „Sąskaitų patvirtinimo“. Šie koregavimai nurodyti toliau pateikiamoje lentelėje. Kiek tai susiję su nediferencijuotaisiais asignavimais, mokėjimų lygis toks pat, kaip įsipareigojimų. Kalbant apie kitas biudžeto eilutes, laikomasi bendros mokėjimų metodikos (žr. 3.1 skirsnį). mln. EUR Biudžeto eilutė | Išlaidų kategorija | Įsipareigojimų asignavimų padidinimas / sumažinimas | Pradinis 2011 m. biudžeto projektas | Naujasis 2011 m. biudžeto projektas | Skirtumas | 05 02 12 08 | Pienas mokykloms | 80,0 | 90,0 | + 10,0 | 07 03 07 | LIFE+ (Aplinkos finansinė priemonė laikotarpiu nuo 2007 iki 2013 m.) | 298,3 | 305,0 | + 6,7 | 11 07 01 | Žuvininkystės išteklių naudojimo parama (pagrindinių duomenų rinkimas) | 46,0 | 48,0 | + 2,0 | 11 08 05 02 | Bendrijos žuvininkystės kontrolės agentūra (BŽKA) — Įnašas pagal 3 antraštinę dalį | 1,501 | 5,501 | + 4,0 | 17 04 01 01 | Gyvūnų ligų likvidavimo ir stebėsenos programos ir gyvūnų fizinės būklės, galinčios dėl išorinių veiksmų kelti pavojų visuomenės sveikatai, stebėsena. Naujos priemonės | 260,0 | 270,0 | + 10,0 | Tarpinė suma | Padidinimas | + 32,7 | 05 07 01 06 | Ankstesnių metų sąskaitų, susijusių su bendro valdymo išlaidomis iš EŽŪOGF Garantijų skyriaus (ankstesnės priemonės) ir EŽŪGF, patvirtinimas | -72,0 | -272,0 | - 200,0 | Tarpinė suma | Sumažinimas | - 200,0 | Iš viso | - 167,3 | Į šį biudžeto projektą taip pat įtraukta 540 mln. EUR asignuotųjų įplaukų, skirtų EŽŪGF, kurios perkeltos iš 2010 į 2011 m. Ši suma didesnė už 210 mln. EUR sumą, kuri buvo numatyta pradinio 2011 m. biudžeto projekto taisomajame rašte Nr. 3/2011, nes vykdant 2010 m. biudžetą, buvo mažiau panaudota 2010 m. gautų asignuotųjų įplaukų. Todėl dėl šių papildomų asignuotųjų įplaukų, perkeltų iš 2010 į 2011 m., 330 mln. EUR sumažėja biudžeto eilučių 05 02 08 03 „Gamintojų organizacijų veiklos išlaidos“ ir 05 03 01 01 „Bendrosios išmokos schema (BIS)“ asignavimų poreikis. Dėl mažesnių šių eilučių asignavimų poveikio tokia pačia suma padidės 2011 m. turima 2 išlaidų kategorijos nepaskirstytų lėšų marža. 3.2.4 3a išlaidų kategorija. Laisvė, saugumas ir teisingumas Komisijos pasiūlymas iš esmės liko nepakitęs, išskyrus toliau nurodytus pakeitimus. mln. EUR Biudžeto eilutė | Išlaidų kategorija | Įsipareigojimų asignavimų padidinimas / sumažinimas | Pradinis 2011 m. biudžeto projektas | Naujasis 2011 m. biudžeto projektas | Skirtumas | 18 04 07 | Kova su smurtu („Daphne“) | 17,7 | 20,0 | + 2,35 | 18 05 08 | Terorizmo prevencija, parengtis ir terorizmo padarinių valdymas | 23,1 | 24,1 | + 1,0 | 18 07 03 | Narkotikų prevencija ir visuomenės informavimas | 3,0 | 4,0 | + 1,0 | Tarpinė suma | Padidinimas | + 4,35 | 18 01 04 14 | Civilinė teisena — Administracinio valdymo išlaidos | 0,3 | 0,25 | - 0,05 | 18 02 11 01 | Didelės apimties IT sistemų laisvės, saugumo ir teisingumo erdvėje operacijų valdymo agentūra –– Įnašas pagal 1 ir 2 antraštines dalis | 10,3 | 5,15 | - 5,15 | 18 03 05 | Europos migracijos tinklas | 8,0 | 7,5 | -0,5 | Tarpinė suma | Sumažinimas | - 5,7 | Iš viso | - 1,35 | Su pirmiau nurodytomis biudžeto eilutėmis susiję mokėjimai lieka nepakitę, išskyrus 18 01 04 14 ir 18 02 11 01 biudžeto punktus, kuriems numatyti mokėjimų asignavimai sumažinami tokia pačia suma, kuri atitinka įsipareigojimų asignavimų sumažinimą. 3.2.5 3b išlaidų kategorija. Pilietybė Įsipareigojimų asignavimų lygis nustatytas toks, koks pasiūlytas pradiniame biudžeto projekte, tik padaryta keletas padidinimų, kurie parodo Europos Parlamento prioritetus, susijusius su jaunimu ir komunikacija. mln. EUR Biudžeto eilutė | Išlaidų kategorija | Įsipareigojimų asignavimų padidinimas / sumažinimas | Pradinis 2011 m. biudžeto projektas | Naujasis 2011 m. biudžeto projektas | Skirtumas | 15 05 06 | Specialūs kasmetiniai renginiai | p. m. | 4,0 | + 4,0 | 15 05 55 | „Veiklus jaunimas“ | 126,1 | 129,1 | + 3,0 | 16 03 01 | Informacijos perdavimas | 12,6 | 13,58 | + 0,98 | Tarpinė suma | Padidinimas | + 7,98 | Iš viso | + 7,98 | Atitinkama papildomų mokėjimų asignavimų suma siekia 50 % padidintos įsipareigojimų asignavimų sumos, išskyrus 15 05 06 biudžeto straipsnį, kuriam numatyta tiek pat mokėjimų, kiek ir įsipareigojimų. 3.2.6 4 išlaidų kategorija. ES kaip pasaulinio masto veikėja Komisija siūlo atlikti tam tikrus tikslinius padidinimus, kurie susiję su biudžeto valdymo institucijos prioritetais. Reikšmingiausias pakeitimas susijęs su Palestina, kuriai siūloma skirti papildomą 100 mln. EUR sumą. Dėl šių pakeitimų įsipareigojimų asignavimų lygis viršija daugiametės finansinės programos viršutinę ribą, todėl Komisija siūlo 4 išlaidų kategorijai skirti 71 mln. EUR pagal lankstumo priemonę, kad būtų galima finansuoti papildomus Palestinos poreikius. Nepažeidžiant 3.1 skirsnyje nurodytos bendros metodikos taikymo, Palestinai numatyti mokėjimų asignavimai taip pat padidinami 100 mln. EUR, o kitoms eilutėms, kurių įsipareigojimų asignavimai padidinti, mokėjimų asignavimai lieka tokie, kokie buvo pradiniame biudžeto projekte. Komisija taip pat siūlo apriboti Neatidėliotinos pagalbos rezervui skirtus mokėjimus iki 100 mln. EUR, atsižvelgiant į Taikinimo komitete pasiektą kompromisą. mln. EUR Biudžeto eilutė | Išlaidų kategorija | Įsipareigojimų asignavimų padidinimas / sumažinimas | Pradinis 2011 m. biudžeto projektas | Naujasis 2011 m. biudžeto projektas | Skirtumas | 14 03 04 | Geras valdymas mokesčių srityje | p. m. | 1,0 | + 1,0 | 15 02 27 02 | Europos mokymo fondas — Įnašas pagal 3 antraštinę dalį | 5,5 | 6,0 | + 0,5 | 19 04 03 | Rinkimų stebėjimas | 34,1 | 38,0 | + 3,9 | 19 08 01 02 | Finansinė pagalba Palestinai, taikos procesui ir JTPDA pagal Europos kaimynystės ir partnerystės politiką | 200,0 | 300,0 | + 100,0 | 19 08 01 03 | Finansinis bendradarbiavimas su Rytų Europa pagal Europos kaimynystės ir partnerystės politiką | 555,4 | 556,4 | + 1,0 | 19 09 01 | Bendradarbiavimas su besivystančiomis Lotynų Amerikos šalimis | 362,8 | 377,8 | + 14,5 | 19 10 01 01 | Bendradarbiavimas su besivystančiomis Azijos šalimis | 528,8 | 543,8 | + 15,0 | 21 02 01 | Maisto pakankamumas | 241,8 | 243,8 | + 2,0 | 21 03 01 | Nevalstybiniai subjektai, dalyvaujantys vystymosi procese | 192,7 | 193,7 | + 1,0 | 21 05 01 01 | Sveikata | 30,6 | 32,6 | + 2,0 | 22 02 07 03 | Finansinė parama, skirta Kipro turkų bendruomenės ekonominei plėtrai skatinti | 25,0 | 28,0 | + 3,0 | 23 03 06 | Civilinės saugos priemonės trečiosiose šalyse | 4,0 | 9,0 | + 5,0 | Tarpinė suma | Padidinimas | + 148,9 | 01 03 02 | Makroekonominė parama | 114,9 | 104,9 | - 10,0 | 19 11 03 | Europos Sąjungos vaidmuo pasaulyje | 5,0 | 4,0 | - 1,0 | Tarpinė suma | Sumažinimas | - 11,0 | Iš viso | + 137,9 | 3.2.7 5 išlaidų kategorija. Administravimas Kol nepriimtas naujas Tarybos reglamentas po 2010 m. lapkričio 24 d. Teisingumo Teismo sprendimo Komisijos naudai, į siūlomą naująjį biudžeto projektą neįtraukti asignavimai, susiję su neatliktu visoms institucijoms taikytinu 2009 m. atlyginimų koregavimu (1,85 %). 2011 m. bus pateiktas taisomojo biudžeto projektas. Kol kas iki 5 išlaidų kategorijos viršutinės ribos turi būti palikta pakankama marža. Į Taikinimo komitete pasiekto kompromiso projektą įtrauktas bendro pareiškimo projektas, kuriame abi biudžeto valdymo institucijos įsipareigoja greitai priimti taisomąjį biudžetą, jeigu Teismas priims sprendimą atitinkamai padidinti atlyginimus. Komisijos nuomone, šio pareiškimo priėmimas yra būtina galutinio susitarimo dėl 2011 m. biudžeto dalis. Be to, kiek tai susiję su 2010 m. atlyginimų koregavimu, atlyginimams ir pensijoms skirti asignavimai sumažinti visoms institucijoms, atsižvelgiant į naujausius įverčius, kurie ne didesni kaip 0,7 %. Kiek tai susiję su Komisija, naujasis biudžeto projektas grindžiamas pozicija, priimta po taisomojo rašto Nr. 1/2011 (Europos išorės veiksmų tarnyba), išskyrus biudžeto eilutes xx 01 02 11 02 (Konferencijos ir posėdžiai) ir xx 01 02 11 03 (Komitetai), kurioms, vadovaujantis kompromisu, nustatytas mažesnis asignavimų lygis, dėl kurio svarstydamos biudžetą sutiko abi biudžeto valdymo institucijos. Kiek tai susiję su kitomis institucijomis, išskyrus Komisiją, atsižvelgus į su atlyginimais susijusį koregavimą, naujajame biudžeto projekte remiamasi Europos Parlamento svarstymu, išskyrus Tarybą, kurios atveju remiamasi pačios Tarybos pozicija, priimta po taisomojo rašto Nr. 1/2011 (Europos išorės veiksmų tarnyba). Kalbant apie kitas nei Europos Parlamentas, Taryba ir Komisija institucijas, papildomi etatai, palyginti su 2010 m., numatyti šioms institucijoms: Europos Sąjungos Teisingumo Teismui (+29), Europos ekonomikos ir socialinių reikalų komitetui (+11), Regionų komitetui (+18), Europos ombudsmenui (+1) ir Europos duomenų apsaugos priežiūros pareigūnui (+2). 3.3. Horizontalieji klausimai 3.3.1 Decentralizuotos agentūros ES įnašo (įsipareigojimų ir mokėjimų asignavimų) ir decentralizuotoms agentūroms skirtų etatų lygis nustatytas toks, kokį Komisija pasiūlė pradiniame biudžeto projekte su pakeitimais, padarytais taisomuoju raštu Nr. 2/2011, išskyrus šias išimtis: - biudžeto punktui 15 02 27 02 „Europos mokymo fondas – Įnašas pagal 4 išlaidų kategorijos 3 antraštinę dalį“ siūloma skirti 0,5 mln. EUR daugiau įsipareigojimų ir mokėjimų asignavimų; - biudžeto punktui 11 08 05 02 „Bendrijos žuvininkystės kontrolės agentūra (BŽKA) – Įnašas pagal 2 išlaidų kategorijos 3 antraštinę dalį“ siūloma skirti 4 mln. EUR daugiau įsipareigojimų asignavimų. Palyginti su pradiniu biudžeto projektu, ir kaip atskirai svarstydamos pradinį biudžeto projektą bendrai susitarė abi biudžeto valdymo institucijos: - Eurojustui numatyta skirti vienu papildomu etatu mažiau; - Didelės apimties IT sistemų laisvės, saugumo ir teisingumo erdvėje operacijų valdymo agentūrai numatyti asignavimai sumažinti per pusę. 3.3.2 Vykdomosios įstaigos ES įnašo (įsipareigojimų ir mokėjimų asignavimų) ir vykdomosioms agentūroms skirtų etatų lygis nustatytas toks, koks buvo pasiūlytas birželio mėn. biudžeto projekte. 3.3.3 Bandomieji projektai ir parengiamieji veiksmai Naujajame biudžeto projekte siūlomas didelis 46 bandomųjų projektų ir parengiamųjų veiksmų (BP / PV) paketas, kuriam iš viso numatoma skirti 72,7 mln. EUR įsipareigojimų asignavimų. Šį paketą sudaro visi Europos Parlamento, Tarybos ir Komisijos pasiūlyti BP / PV. Jei bandomajam projektui arba parengiamajam veiksmui taikomas esamas teisinis pagrindas, Komisija gali įgyvendinti susijusį veiksmą pagal atitinkamą teisinį pagrindą ir per metus pasiūlyti perkelti asignavimus į atitinkamą biudžeto eilutę. Visiems naujiems bandomiesiems projektams ir parengiamiesiems veiksmams numatyti mokėjimų asignavimai sudaro ne daugiau kaip 50 % atitinkamų įsipareigojimų asignavimų; jeigu jie sudaro mažiau kaip 50 % įsipareigojimų asignavimų, paliekama pirminė pasiūlyta suma. Kiek tai susiję su jau esamais BP / PV, kurie bus toliau vykdomi 2011 m., mokėjimų asignavimų lygis nustatytas toks, koks buvo pradiniame biudžeto projekte. Naujas parengiamasis veiksmas, susijęs su „ES tarpininkavimui skirta parama“, perkeliamas į X skirsnio „Europos išorės veiksmų tarnyba“ 2 2 3 8 biudžeto punktą. 3.3.4 Biudžeto pastabos Išskyrus papildomas pastabas, susijusias su XX 01 02 11 eilute, pritarta visiems teksto pakeitimams, kuriuos padarė Europos Parlamentas arba Taryba atskirai svarstydami biudžetą, atsižvelgiant į tai, kad jais negalima pakeisti esamo teisinio pagrindo arba išplėsti jo taikymo srities. 3.3.5 Naujos biudžeto eilutės Biudžeto nomenklatūra, kurią Komisija pasiūlė pradiniame biudžeto projekte ir trijuose taisomuosiuose raštuose, lieka nepakitusi. Be to, pasiūlyta įtraukti naujų biudžeto eilučių, siekiant skirti bandomųjų projektų ir parengiamųjų veiksmų paketą. Taip pat iš dalies pakeista pirminė BUSP nomenklatūra: - 19 03 01 01 — Stebėsenos misija Gruzijoje - 19 03 01 02 — EULEX KOSOVO - 19 03 01 02 — EUPOL AFGHANISTAN - 19 03 01 04 — Kitų misijų stebėjimas ir taikos bei saugumo procesų įgyvendinimas. 3.3.6 Rezervai Visiškai laikantis Finansinio reglamento 43 straipsnio 1 dalies nuostatų, visų pirma rezervai padaromi toms eilutėms, kurių atžvilgiu dar nepriimtas teisinis pagrindas. 4. Baigiamosios pastabos Pateikdama naująjį 2011 m. biudžeto projektą, į kurį įtraukti Taikinimo komitete sutarti kompromiso elementai, Komisija sukuria sąlygas greitai priimti 2011 m. biudžetą, nesinaudojant tolesniu taikinimo procedūros laikotarpiu. Siekiant užtikrinti tinkamą Europos Sąjungos politikos ir programų vykdymą, labai svarbu, kad 2011 m. biudžetas būtų priimtas ir įsigaliotų laiku. Komisija dės pastangas, kad įvykdytų šį tikslą. 5. 2011 m. biudžeto projektas pagal finansinės programos išlaidų kategorijas 5.1 2011 m. biudžeto projektas pagal finansinės programos išlaidų kategorijas (suvestinis rodiklis) Išlaidų kategorija | Biudžetas | Finansinė programa | Naujasis biudžeto projektas | Skirtumas | Skirtumas | 2010 (1) | 2011 | 2011 | 2011 / 2010 | 2011 – 2010 | (1) | (2) | (3) | (3 / 1) | (3 – 1) | EUR | EUR | EUR | % | EUR | [pic] 5.2 2011 m. biudžeto projektas pagal finansinės programos išlaidų kategorijas Išlaidų kategorija | Biudžetas | Finansinė programa | Naujasis biudžeto projektas | Skirtumas | Skirtumas | 2010 (1) | 2011 | 2011 | 2011 / 2010 | 2011 – 2010 | (1) | (2) | (3) | (3 / 1) | (3 – 1) | EUR | EUR | EUR | % | EUR | [1] OL L 248, 2002 9 16, p. 1. [2] COM(2010) 300, 2010 6 15. [3] SEC(2010) 1064,2010 9 15. [4] SEC(2010) 1199,2010 10 11. [5] COM(2010) 601, 2010 10 20. [6] COM(2010) 300, 2010 6 15. [7] Skaičiuojant 1a išlaidų kategorijos maržą, neatsižvelgiama į asignavimus, susijusius su Europos prisitaikymo prie globalizacijos padarinių fondu (500 mln. EUR). [8] Skaičiuojant 4 išlaidų kategorijos maržą, neatsižvelgiama į asignavimus, susijusius su Neatidėliotinos pagalbos rezervu (253,9 mln. EUR). [9] Skaičiuojant 5 išlaidų kategorijos maržą iki viršutinės ribos, atsižvelgiama į 2007–2013 m. finansinės programos 1 išnašą – 82 mln. EUR darbuotojų įnašams į pensijų sistemą. 2011 m. išlaidų lygis, į kurį atsižvelgta kitų institucijų atveju, grindžiamas naujausiais turimais įverčiais. [10] SEC(2010) 1064, 2010 9 15. [11] SEC(2010) 1199, 2010 10 11. [12] COM(2010) 601, 2010 10 20.